IN nomine sanctæ  indiuiduæ Trinitatis, RODVLFVS Dei gratia Rex. Igitur cum totius ordo Religionis, secundum decreta præcedentium Regū, sanctæ conuersationis exordium sumeret,  ad perseuerandum in ea, sustentacula alimoniæ his, qui districtius atque familiarius in Dei seruitio se coercent, publica regalis res ad sufficientiam aliis,  minus aliis subministraret,  ita per ordinem sanctæ Ecclesiæ status vsque ad præsens per longa temporum curricula extensus sit: Nihilominus dignum est vt nos, qui quasi per nouissimos operarios in vinea Dei laboram9, eosdem operarios in exercitio operis Dei deficere non sinamus. Quin potius vt vires suppetunt nobis vsque ad vnguē perducere tentemus. Quapropter sciant omnes præsenti tempore decedentes,  futuro succedentes, qualiter ego RODVLFVS, petente atque exoptante dilectissima coniuge mea IRAINSANDA, dono ex hæreditaria mea possessione quoddam prædiolum, ob animæ meæ  supra memoratę cōiugis meæ remedium, Cœnobio S. PETRI quod dicūt CLVNIACVM,  Abbati eiusdem Monasterij,  monachis eius, præcepto  S. BENEDICTI Regulæ modo  deinceps obedientibus,  ibidem Deo famulantibus, Ecclesiam S. Blasij in Viculis totam, cum omnibus ibidem pertinentibus, cum montibus  planitiis, agris, pratis, pascuis, siluis, decimatione, seruis  ancillis,  cum omnibus vtensilibus, dono ego  prædicta coniux mea ad suprascriptum Monasterium, vt si nos minus idonee iniunctum a Deo peregimus officium, delicti nostri  negligentiæ non pro merito recipiamus dispendium, sed per eorum orationes, quos substētamus, subministrantes temporalia, ad stadium currentes remuneremur mercede perpetua. Hæc vt a nobis facta credantur,  a posteris nostris non infringantur, manu nostra roborauimus,  sigillari fecimus. Signum RODOLFI Regis pij. Albicer indignus Presbyter, iussu Regis scripsit hæc. Acta sunt hæc in villa Tabernis, quam alio nomine propter fluuium ibidem defluentem Vtba appellant. Data xviij. Kal. Febr. anno ab incarnatione Domini M.XIX. regnante RODOLFO Rege, anno regni sui xxxj. Hoc itaque beneficiolum, id est, supra memorata Ecclesia quam damus fratribus CLVNIACO degentibus iacet in pago  in Comitatu Geneuense, cum vicis ibidem appendentibus.